Trump, după atacul sinucigaș de la Kabul: "O tragedie care nu ar fi trebuit să aibă loc niciodată".
Un atac sinucigaș a avut loc joi în aeroportul din Kabul. Cel puțin 102 persoane au murit și 140 au fost rănite. ISIS a revendicat atacurile.
Fostul președinte american Donald Trump, care a criticat dur modul în care succesorul său Joe Biden a gestionat criza din Afganistan, a calificat atacurile sinucigașe de joi de la Kabul drept o "tragedie" și a spus că atentatele "nu ar fi trebuit să fie permise niciodată", potrivit Barrons."Melania și cu mine transmitem cele mai profunde condoleanțe familiilor strălucitului și curajosului nostru membru al Serviciului a cărui datorie față de SUA a însemnat atât de mult pentru ei. Gândurile noastre se îndreaptă, de asemenea, către familiile civililor nevinovați care au murit astăzi în atacul sălbatic de la Kabul", a spus Trump într-o declarație."Această tragedie nu ar fi trebuit să se întâmple niciodată, ceea ce face ca durerea noastră să fie și mai profundă și mai greu de înțeles", a completat Trump.